b'\n_START_ARTICLE_\nCalder Memorial Trophy\n_START_SECTION_\nZgodovina\n_START_PARAGRAPH_\nNagrada se imenuje po Franku Calderju, biv\xc5\xa1emu predsedniku NHL, ki je bil na polo\xc5\xbeaju od za\xc4\x8detka lige (1917) do njegove smrti (1943). \xc4\x8ceprav so \xc4\x8dastni naslov Novinec leta podeljevali od sezone 1932/33, pa so pokal sam prvi\xc4\x8d podelili \xc5\xa1ele v sezoni 1936/37.  Po Calderjevi smrti so nagrado preimenovali v Calder Memorial Trophy v njegov spomin. _NEWLINE_V sezoni 1989/90 je igralec mo\xc5\xa1tva Calgary Flames Sergej Makarov postal najstarej\xc5\xa1i igralec, ki je prejel nagrado. Prejel jo je namre\xc4\x8d pri 31 letih. Makarov je sicer predhodno igral kot profesionalec v Sovjetski zvezi za mo\xc5\xa1tvo HC CSKA Moskva.  Po tej sezoni so se pravila glede prejemanja nagrade spremenila do te mere, da mora biti igralec star 26 let ali mlaj\xc5\xa1i, da lahko nagrado prejme. _NEWLINE_Da lahko prejme nagrado, igralec ni smel predhodno odigrati ve\xc4\x8d kot 25 tekem v eni sezoni, niti ni smel zaigrati na ve\xc4\x8d kot 6 tekmah v dveh lo\xc4\x8denih sezonah v kateri od ve\xc4\x8djih profesionalnih lig.  Zadnje dolo\xc4\x8dilo je bilo najbolj znano v sezoni 1979/80, ko Wayne Gretzky kljub dose\xc5\xbeenim 137 to\xc4\x8dkam (prej\xc5\xa1nji rekord kakega novinca je bil 95) ni smel prejeti nagrade, ker je leto pred tem celo sezono igral v WHA.  Najve\xc4\x8d nagrad do danes prejeli novinci Toronto Maple Leafsov, ki so jo osvojili 9-krat._NEWLINE_Glasovanje se opravi po koncu vsake sezone, glasujejo \xc4\x8dlani zdru\xc5\xbeenja profesionalnih hokejskih novinarjev, vsak \xc4\x8dlan izbere svojih 5 kandidatov po to\xc4\x8dkovnem sistemu 10-7-5-3-1.  Imenovani so trije finalisti, pokal se podeli po kon\xc4\x8dnici lige med slavnostno prireditvijo NHL Awards (NHL nagrade).'